

REPUBLIKA HRVATSKA

Zadarska županija



OPĆINA PRIVLAKA

**Općinsko vijeće**

Na temelju članka 86. Zakona o prostornom uređenju (NN 153/13, 65/17) i članka 30. Statuta Općine Privlaka  ("Službeni glasnik Zadarske županije" broj 14/09, 14/11 i 10/13), Općinsko vijeće Općine Privlaka na 3. sjednici održanoj 25. srpnja 2017. godine, donijelo je

**ODLUKU**

**o izradi**

**III. IZMJENA I DOPUNA PROSTORNOG PLANA UREĐENJA**

**OPĆINE PRIVLAKA**

**Članak 1.**

**Pravna osnova za izradu i donošenje izmjene i dopune**

Donosi se Odluka o izradi III. Izmjena i dopuna Prostornog plana uređenja Općine Privlaka (Službeni glasnik Zadarske Županije broj 04/04, 02/07, 16/11) (u daljnjem tekstu: Odluka).

III. Izmjena i dopuna Prostornog plana uređenja Općine Privlaka izrađuje se i donosi u skladu s odredbama Zakona o prostornom uređenju (NN 153/13, 65/17).

**Članak 2.**

**Razlozi za izradu III. Izmjene i dopune PPUO Privlaka**

Pristupiti će se izradi i donošenju III. Izmjena i dopuna Prostornog plana uređenja Općine Privlaka (u daljnjem tekstu: Plan) a koje se odnose na:

1. Usklađenje Plana s odredbama Zakona o prostornom uređenju (NN 156/13, 65/17)
2. Usklađenje Plana s Izmjenama i dopunama prostornog plana Zadarske Županije (Službeni glasnik Zadarske Županije broj 2/01, 6/04, 2/05, 17/06, 25/09, 15/14)
3. Usklađenje komunalnih infrastrukturnih građevina sa stanjem u prostoru
4. Izmjene tekstualnog dijela Plana (Odredbe za provođenje)
5. Izmjene grafičkih priloga

- usklađenje građevinskih područja u kartografskim prikazima Plana na nove digitalne katastarske planove

**Članak 3.**

**Obuhvat izrade III. Izmjene i dopune Plana**

Ova Izmjena i dopuna obuhvaća cjelokupno administrativno područje Općina Privlaka.

Izmjena i dopuna Plana obuhvaća tekstualni i kartografski dio Plana.

**Članak 4.**

**Sažeta ocjena stanja u obuhvata izmjene i dopune Plana**

Zakon o prostornom uređenju (NN 156/13, 65/17) propisuje obvezu usklađenja prostornih planova uređenja gradova i općina s člankom 201. tog zakona (vidi članak 2., alineja (1) iz ove Odluke).

U suprotnome, neće biti moguće graditi u uređenim dijelovima građevinskog područja naselja ili vršiti urbanu preobrazbu u izgrađenim dijelovima građevinskog područja naselja.

Od donošenja II. Izmjene i dopune Plana 2011. godine donesena je Izmjena i dopuna Prostornog Plana Zadarske Županije (Službeni glasnik Zadarske Županije 15/2014). Plan treba uskladiti s izmjenama nastalim u Prostornom planu Zadarske Županije.

**Članak 5.**

**Ciljevi i programska polazišta izmjene i dopune Plana**

Cilj izrade izmjene i dopune Plana jest da se na prostoru Općine Privlaka omogući brža i jednostavnija realizacija planiranih sadržaja i osigura kvalitetnije i sigurnije funkcioniranje istih.

**Članak 6.**

**Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu izmjene i dopune Plana**

Osobe iz članka 8. ove Odluke obvezne su dostaviti sektorske strategije, planove, studije i druge dokumente propisane posebnim propisima kojima, odnosno u skladu s kojima utvrđuju zahtjeve za izradu izmjene i dopune Plana.

Nositelj izrade dostavlja primjerak ove Odluke tijelima i osobama iz prethodnog stavka. Uz dostavu Odluke upućuju i poziv za dostavu zahtjeva (podaci, planske smjernice i propisani dokumenti) za izradu izmjene i dopune Plana.

Tijela i osobe određene posebnim propisima iz ovog članka moraju u dostavljenim zahtjevima sukladno Zakonu odrediti važeće propise i njihove odredbe te druge stručne i ostale dokumente, na kojima temelje svoje zahtjeve na obuhvatu izmjene i dopune Plana.

Rok za dostavu zahtjeva određen je u trajanju od 15 dana od datuma primitka obavijesti o izradi izmjene i dopune Plana i ove Odluke. Ukoliko tijela i osobe određene posebnim propisima ne dostave zahtjeve u određenom roku, smatrat će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

**Članak 7.**

**Način pribavljanja stručnih rješenja izmjene i dopune Plana**

Za potrebe izrade izmjene i dopune Plana, Općina Privlaka će pribaviti u digitalnom obliku aktualnu verziju nove katastarske izmjere za sve katastarske općine na području Općine Privlaka.

U izradi će se koristiti sva raspoloživa prostorna dokumentacija koju iz područja svog djelokruga osigurava Općina Privlaka.

Druga stručna rješenja nisu predviđena za izradu ove izmjene i dopune Plana.

**Članak 8.**

**Popis javnopravnih tijela određenih posebnim propisima koja daju zahtjeve za izradu izmjene i dopune Plana te drugih sudionika korisnika prostora koji trebaju sudjelovati u izradi izmjene i dopune Plana**

Za potrebe izmjene i dopune Plana utvrđuje se popis tijela i osoba određenih posebnim propisima od kojih će se zatražiti podatci, planske smjernice i dokumenti koja daju tijela i osobe određene posebnim propisima u skladu s odredbama članka 90. Zakona o prostornom uređenju:

1. Ministarstvo poljoprivrede, Uprava šumarstva, lovstva i drvne industrije, Zagreb
2. Ministarstvo poljoprivrede, Ulica grada Vukovara 78, 10000 Zagreb

2. Ministarstvo regionalnoga razvoja i fondova Europske unije

3. Ministarstvo obrane, Zagreb

4. Hrvatske vode, VGO Split

5. Ministarstvo kulture; Konzervatorski odjel u Zadru

6. Vodovod doo, Zadar

7. Hrvatske ceste doo, Zadar

8. Županijska uprava za ceste Zadarske županije, Zadar

9. Ministarstvo zaštite okoliša i prirode, Ulica Republike Austrije 14, 10 000 Zagreb

10. Ministarstvo unutarnjih poslova, PU Zadarska, Odjel zaštite od požara i civilne

11. Državna uprava za zaštitu i spašavanje, Područni ured Zadar, Andrije Hebranga

12. Državni ured za upravljanje državnom imovinom Dežmanova 10, 10 000 Zagreb

13. Zadarska županija, Upravni odjel za provedbu dokumenata prostornog uređenja i gradnje

14. Hrvatske šume d.o.o. Zagreb - Uprava šuma podružnica Split, Šumarija Zadar, Vjekoslava

Maštrovića 12, 23 000 Zadar

15. Hrvatske šume, Šumarija Zadar, Vjekoslava Maštrovića 12, 23 000 Zadar

16. Hrvatske ceste, tehnička ispostava Zadar, Stuba Narodnog lista bb, 23 000 Zadar

17. Hrvatske ceste d.o.o., Sektor za studije i projektiranje, Vončinina 3, 10 000 Zagreb

18. Županijska uprava za ceste, Zrinsko-Frankopanska 10/2, 23 000 Zadar

19. Hrvatska agencija za poštu i elektroničke komunikacije, Ulica Roberta Frangeša

20. PLINACRO d.o.o., Služba razvoja i investicija, Savska cesta 88a, 10 000 Zagreb

21. Lučka kapetanija Zadar, Liburnska obala 8, 23 000 Zadar

22. Županijska lučka uprava Zadar, Liburnska obala 6/5, 23 000 Zadar

23. HEP d.d. Elektra Zadar, Kralja Dmitra Zvonimira 8, 23 000 Zadar

24. HEP - operator prijenosnog sustava doo, Sektor za izgradnju investicije, Kupska 4, 10 000

Zagreb

25. HEP - operator prijenosnog sustava doo, PRP Split , Ljudevita Posavskog 5, 21 000

26. Susjedne jedinice lokalne samouprave

Tijela i osobe iz ovog članka dužni su nositelju izrade, na njegov zahtjev, dostaviti bez naknade raspoložive podatke i drugu dokumentaciju iz njihovih djekokruga koji su potrebni za izradu Izmjena i dopuna Plana.

**Članak 9.**

**Planirani rok za izradu izmjene i dopune Plana, odnosno njegovih pojedinih faza**

Za izradu izmjene i dopune Plana planiraju se sljedeći rokovi:

(a) dostava zahtjeva tijelima i osobama za izradu izmjene i dopune Plana u roku od **8** dana od

stupanja na snagu ove Odluke

(b) osobe i tijela iz članka 8. ove Odluke dužna su dostaviti zahtjeve na Plan u roku od **15** dana od dana dostave zahtjeva iz članka6.ove Odluke

(c) izrada Prijedloga izmjene i dopune Plana u roku od **60** dana od isteka roka iz prethodne alineje

(d) javna rasprava će se objaviti najmanje 8 dana prije početka javne rasprave

(e) javni uvid - u trajanju najmanje **15** dana u skladu s objavom iz prethodne alineje

(f) mjesto i vrijeme javnog izlaganja, mjesto i vrijeme uvida u Plan te rok u kojem se nositelju

izrade dostavljaju pisana očitovanja, mišljenja, prijedlozi i primjedbe na prijedlog Plana biti će

definirani u objavi Javne rasprave

(g) javnopravno tijelo koje je dalo, odnosno trebalo dati zahtjeve za izradu Plana u javnoj raspravi

sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog

propisa i/ili dokumenta koji je od utjecaja na Plan

(h) izrada Izvješća o javnoj raspravi - u roku od **15** dana od proteka roka za izdavanje pisanih

prijedloga i primjedbi na Plan

(i) izrada nacrta konačnog prijedloga izmjene i dopune Plana u roku od **15** dana od izrade izvješća o javnoj raspravi

(j) Načelnik utvrđuje konačni prijedlog Plana najviše **10** dana od primitka nacrta konačnog

prijedloga Plana od izrađivača Plana i upućuje isti Županijskom Zavodu za prostorno uređenje

Zadarske županije radi pribavljanja mišljenja Zavoda o usklađenosti konačnog prijedloga izmjene i dopune Plana s Prostornim planom Zadarske županije - u roku od **30** dana od dana urednog podnesenog zahtjeva

(k) nositelj izrade dostavlja Ministarstvu zahtjev za suglasnost na Plan

(l) nositelj izrade izmjene i dopune Plana dužan je uputiti obavijest sudionicima javne rasprave prije upućivanja konačnog prijedloga izmjene i dopune Plana predstavničkom tijelu na donošenje

(m) objava Odluke o donošenju izmjene i dopune Plana u roku od **15** dana od dana izglasavanja

Odluke objavljuje se u »Službenom glasniku Zadarske županije«

**Članak 10.**

**Izvori financiranja izrade izmjene i dopune Plana**

Sukladno čl. 63 Zakona o prostornom uređenju, sredstva za izradu izmjene i dopune Plana osigurat će Općina Privlaka.

**Članak 11.**

**Druga pitanja značajna za izradu nacrta izmjene i dopune Plana**

Tijekom izrade i donošenja izmjene i dopune Plana nema zabrane izdavanja akata kojima se odobravaju zahvati u prostoru i građenje.

Jedan primjerak ove Odluke dostavlja se Hrvatskom zavodu za prostorni razvoj, Ulica Republike Austrije 20, 10 000 Zagreb, i objavljuje se na Internet stranicama Ministarstva.

Obavijest o javnoj raspravi dostavlja se Ministarstvu graditeljstva i prostornog uređenja koje objavljuje istu na Internet stranicama Ministarstva.

Ova Odluka stupa na snagu osmog dana od dana objave u »Službenom glasniku Zadarske županije«

KLASA:350-02/17-01/02

URBROJ:2198/28-01-17-1

Privlaka,25.srpnja 2017.

**OPĆINSKO VIJEĆE OPĆINE PRIVLAKA**

**Predsjednik**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nikica Begonja